ਅਨੀਤਾ ਗੁਹਾ
ਅਨੀਤਾ ਗੁਹਾ (ਅੰਗਰੇਜ਼ੀ: Anita Guha; 17 ਜਨਵਰੀ 1932 - 20 ਜੂਨ 2007) ਇੱਕ ਭਾਰਤੀ ਅਭਿਨੇਤਰੀ ਸੀ, ਜੋ ਆਮ ਤੌਰ 'ਤੇ ਫਿਲਮਾਂ ਵਿੱਚ ਮਿਥਿਹਾਸਕ ਕਿਰਦਾਰ ਨਿਭਾਉਂਦੀ ਸੀ। ਉਹ ਜੈ ਸੰਤੋਸ਼ੀ ਮਾਂ (1975) ਵਿੱਚ ਮੁੱਖ ਭੂਮਿਕਾ ਨਿਭਾਉਣ ਲਈ ਮਸ਼ਹੂਰ ਹੋਈ। ਪਹਿਲਾਂ, ਉਸਨੇ ਹੋਰ ਮਿਥਿਹਾਸਕ ਫਿਲਮਾਂ ਵਿੱਚ ਸੀਤਾ ਦੀ ਭੂਮਿਕਾ ਨਿਭਾਈ ਸੀ; ਸੰਪੂਰਨ ਰਾਮਾਇਣ (1961), ਸ਼੍ਰੀ ਰਾਮ ਭਾਰਤ ਮਿਲਾਪ (1965) ਅਤੇ ਤੁਲਸੀ ਵਿਵਾਹ (1971)। ਇਸ ਤੋਂ ਇਲਾਵਾ, ਉਸਨੇ ਗੂੰਜ ਉਠੀ ਸ਼ਹਿਨਾਈ (1959), ਪੂਰਨਿਮਾ (1965), ਪਿਆਰ ਕੀ ਰਹੇਂ (1959), ਗੇਟਵੇ ਆਫ ਇੰਡੀਆ (1957), ਦੇਖ ਕਬੀਰਾ ਰੋਆ (1957), ਲੁਕੋਚੁਰੀ (1958) ਅਤੇ ਸੰਜੋਗ (1961) ਆਦਿ ਫਿਲਮਾਂ ਵਿੱਚ ਵੀ ਮਹੱਤਵਪੂਰਨ ਭੂਮਿਕਾਵਾਂ ਨਿਭਾਈਆਂ।